идентификатор съгласно Международната асоциация за въздушен транспорт (IATA), обслужван град, дата на сертифициране, дата на изтичане на сертификата, ако е приложимо, вид контрол, превишение на летището, референтна температура, магнитно отклонение, контролна точка на летището
 Писта за излитане и кацане
 Идентификатор, номинална дължина, номинална ширина, тип повърхност, носимоспособност
 Посока на ПИК
 Идентификатор, действителен пеленг, праг, разполагаема дистанция за разбег при излитане (TORA), разполагаема дистанция за излитане (ТОDA), разполагаема дистанция за прекратено излитане (ASDA), разполагаема дистанция за кацане (LDA), разполагаема дистанция за прекратено излитане (за вертолети)
 Зона за финален етап на подхода за кацане и за излитане (FATO)
 Обозначение, дължина, ширина, прагова точка
 Зона за приземяване и излитане (TLOF)
 Обозначение, централна точка, дължина, ширина, тип повърхност
 Средство за радионавигация
 Обозначение на типа, наименование, обслужвано летище, работно време, магнитно отклонение, честота/канал, местоположение, надморско равнище, магнитен пеленг, действителен пеленг, посока на нулевия пеленг
 б)
 Когато за дадено проявление на субектите, изброени в буква а), не е определено свойство, в частичното множество от данни за АИП се вписва изричното уточнение: „not applicable“ (неприложимо).
 AIS.TR.350 Данни за терена и препятствията — Общи изисквания
 Районите, обхванати от множествата от данни за терена и препятствията, се определят, както следва:
 а)
 зона 1: цялата територия на държавата членка;
 б)
 зона 2: в района на дадено летище, със следните подразделения:
 (1)
 зона 2а: правоъгълна зона около ПИК, която обхваща самата лента на ПИК заедно със съществуващия участък, свободен от препятствия;
 (2)
 зона 2b: зона, простираща се от краищата на зона 2а в посоката на отлитане, с дължина 10 km и разширение от 15 % от двете страни;
 (3)
 зона 2c: зона, простираща се извън зони 2а и 2b, на разстояние не по-голямо от 10 km от границата на зона 2а; и
 (4)
 зона 2d: зона, простираща се извън зони 2а, 2b и 2c, на разстояние до 45 km от контролната точка на летището или до границата на съществуващата летищна маневрена площ (ТМА), което от двете е по-близо;
 в)
 зона 3: зоната, граничеща с работната площ на летището, която се простира хоризонтално от ръба на ПИК до 90 m от осовата линия на пистата и на 50 m от ръба на всички други участъци от работната площ на летището; и
 г)
 зона 4: зоната, простираща се на 900 m преди прага на ПИК и на 60 m от двете страни на продължението на осовата линия на пистата в посока на подхода към писта, оборудвана за точен подход, категория II или III.
 AIS.TR.355 Множества от данни за терена
 Когато се предоставят множества от данни за терена в съответствие с точка AIS.OR.355:
 а)
 те съдържат цифрово представяне на повърхността на терена под формата на последователни стойности за надморското равнище във всички пресечни точки на определена мрежа, отнесени към общо височинно начало;
 б)
 мрежата на терена е ъглова или линейна и има правилна или неправилна форма;
 в)
 множествата от данни за терена включват пространствени (местоположение и надморско равнище), тематични и времеви аспекти на повърхността на Земята, съдържащи обекти с естествен произход, които не включват препятствията;
 г)
 предоставят се данни само за един вид характеристика,